ai4bharat/Pralekha huggingface dataset:
مکانات اور شہری غریبی کے خاتمے کی وزارت
پی ایم اے وائی-یو کی پیش رفت
ہاؤسنگ اور شہری امور کی وزارت 25جون 2015 سے پردھان منتری آواس یوجنا-شہری کے تحت مرکزی مدد فراہم کر رہی ہے،تاکہ تمام اہل شہری مستفدین کو چار ورٹکلز یعنی بینیفشری لیڈ کنسٹرکشن ، پارٹنرشپ میں کفایتی رہائش ، جھگیوں کی اسی مقام پر از سر نو ترقی  اورقرض سے منسلک سبسڈی اسکیم  کے ذریعے بنیادی سہولیات کے ساتھ پکے مکانات فراہم کیے جا سکیں۔31 مارچ 2022 تک کل 122.69 لاکھ مکانات کی منظوری دی گئی تھی۔ اس کے بعد 31.3.2022 تک منظور شدہ مکانات کی تکمیل کے لیے اسکیم کو 31 دسمبر 2024 تک بڑھا دیا گیا ہے۔ توسیعی مدت کے دوران کوئی اضافی مکانات کی منظوری نہیں دی جائے گی۔ تاہم،122.69 لاکھ مکانات کی مجموعی حد کے اندر، ریاستوں؍مرکز کے زیر انتظام علاقوں کو منظور شدہ بی ایل سی؍اے ایچ پی؍آئی ایس ایس آر مکانات، جن کی تعمیر کا کام شروع نہیں ہوا ہے، ان کی جگہ نئے بی ایل سی مکانات لے سکتے ہیں۔مکانات کی تکمیل میں عام طور پر بی ایل سی مکانات کے لیے 12 سے 18 ماہ اور اسکیم کے اے ایچ پی؍آئی ایس ایس آر ورٹکلز کی صورت میں 24 سے 36 ماہ لگتے ہیں۔
یہ اطلاع ہاؤسنگ اورشہری امور کے وزیر مملکت جناب کوشل کشور نے آج راجیہ سبھا میں ایک سوال کے تحریری جواب میں دی۔
کامرس اور صنعت کی وزارتہ
اگلے 5 سالوں میں پلاسٹک کی صنعت کے کاروبار کو 3 لاکھ کروڑ کی موجودہ سطح سے بڑھا کر 10 لاکھ کروڑ روپے کرنے کا مقصد ہے : پیوش گوئل
پلاسٹک کی صنعت کو روزگار دوگنا کرنے کا مقصد ہونا چاہئے: گوئل
مرکزی وزیر گوئل نے صنعت کے شرکاء سے معیار پر توجہ مرکوز کرنے کو کہا۔ بی آئی ایس، پلاسٹک کے میٹرئلس کی بہترین ممکنہ جانچ کو یقینی بنانے کے لیے جہاں بھی ضرورت ہو وہاں لیبز قائم کرے گا : گوئل
ایم ایس ایم ایز کو پلاسٹک کے خام مال کی یقینی فراہمی کرانی چاہیے
پیوش گوئل نے سیکٹر کی کارکردگی اور صلاحیت کو مزید فروغ دینے کے لیے پلاسٹک انڈسٹری کے شراکتداروں کے ساتھ بات چیت کی
مرکزی وزیر جناب پیوش گوئل نے آج پلاسٹک مینوفیکچرنگ صنعت سے کہا ہے کہ وہ اگلے 5 سالوں میں اپنے کاروبار یا لین دین کو موجودہ 3لاکھ کروڑ روپے سے بڑھا کر 10 لاکھ کروڑ روپے تک لے جائیں۔ انہوں نے کہا کہ ہندوستان میں پلاسٹک کی مشینری کی تیاری کو بڑھانے اور درآمدات پر انحصار کو کم کرنے کی بڑی صلاحیت موجود ہے۔
کامرس اور صنعت، ٹیکسٹائل اور صارفین کے امور اور خوراک اور عوامی تقسیم کے وزیر جناب پیوش گوئل ملک میں پلاسٹک کی صنعت کے کام کاج کا جائزہ لے رہے تھے اور انہوں نے اس شعبے کی کارکردگی اور صلاحیت کو مزید فروغ دینے کے لیے صنعت کے شراکت داروں کے خیالات اور تجاویز سنیں۔
اس موقع پر خطاب کرتے ہوئے جناب گوئل نے کہا کہ پلاسٹک کی صنعت ملک میں روزگار پیدا کرنے والے ایک سب سے بڑی صنعت ہے ۔اب اسے کاروبار میں متوقع اضافے کے ساتھ ساتھ پانچ سالوں میں روزگار کو دوگنا کرنے کا بھی ہدف بنایا جانا چاہیے۔
جناب گوئل نے پلاسٹک صنعت کے شرکاء سے کہا کہ وہ معیار پر توجہ دیں۔ وزیر موصوف نے مزید کہا کہ سیکنڈ ہینڈ مشینری کے استعمال پر انحصار آگے بڑھنے کا راستہ نہیں ہے۔ کم اچھے معیار کی مشینری صرف غیر معیاری مصنوعات تیار کریں گی۔ عالمی سطح پر مقابلہ کرنے کے لیے، ہر قسم کی پیداوار کے لیے عالمی معیار کی مشینری کو استعمال کرنے کی ضرورت ہے۔ انہوں نے کہا کہ بی آئی ایس پلاسٹک کے سامان کی بہترین ممکنہ جانچ کو یقینی بنانے کے لیے جہاں بھی ضرورت ہو وہاں لیبز قائم کرے گی۔
جناب گوئل نے کہا کہ ہم سب کو اس بات کو یقینی بنانے کی ضرورت ہے کہ ایم ایس ایم ایز کو مقابلہ کرنے اور ترقی کرنے کے لیے خام مال کی فراہمی کو یقینی بنانا ہوگا۔ ۔ ایم ایس ایم ایز کو تمام شراکت داروں کی طرف سے زیادہ سے زیادہ تعاون دینے کی ضرورت ہے کیونکہ وہ بہت زیادہ روزگار پیدا کرتے ہیں اور لاکھوں لوگوں کو روزی روٹی کا سہارا دیتے ہیں۔ انہوں نے صنعت سے کہا کہ وہ ہندوستان میں بہترین پیداوار کی صلاحیت پیدا کرنے کا عہد کریں۔ اس سے ہندوستان کے آتم نر بھر بھارت مشن میں بھی اضافہ ہوگا۔
میٹنگ میں آل انڈیا پلاسٹک مینوفیکچررز ایسوسی ایشن  ایف آئی سی سی آئی- سی آئی آئی آرگنائزیشن آف پلاسٹک پروسیسرز آف انڈیا  ؛ پروسیس پلانٹ اینڈ مشینری ایسوسی ایشن آف انڈیا  بلیکس کونسل اور میٹریل ری سائیکلنگ ایسوسی ایشن آف انڈیا جیسے پیٹرو کیمیکل اور پلاسٹک سیکٹر کی مختلف صنعتوں اور تجارتی اداروں کے علاوہ حکومت کی متعلقہ وزارتوں کے سینئر افسروں نے شرکت کی۔
جناب گوئل نے شرکاء کو بتایا کہ مرکز اس شعبے کی جامع اور پائیدار ترقی کے لیے پرعزم ہے۔
بجلی کی وزارت
این ٹی پی سی ودیوت ویاپار نگم لمیٹڈ نے پی ایکس آئی ایل میں 5 فیصد ایکویٹی حصص حاصل کیا
این ٹی پی سی لمیٹڈ کی ایک مکمل ملکیتی ذیلی کمپنی، این ٹی پی سی ودیوت ویاپار نگم لمیٹڈ نے پاور ایکسچینج آف انڈیا لمیٹڈ  میں 5 فیصد ایکویٹی حصص حاصل کیا ہے۔ این وی وی این نے آج یہ حصصNSE انویسٹمنٹ لمیٹڈ سے خریدے ہیں، جو PXIL کے شریک پروموٹر شیئر ہولڈر ہیں۔
این وی وی این ہندوستان میں پاور ٹریڈرز میں سے ایک ہے اور PXIL میں ایکویٹی حصص کا حصول NVVN کے لیے تیزی سے بدلتی ہوئی پاور ٹریڈنگ مارکیٹ میں قائدانہ مقام حاصل کرنے اور اسے برقرار رکھنے کا ایک اسٹریٹجک موقع ہے۔
این وی وی این کی تشکیل ہندوستان کی سب سے بڑی پاور جنریٹر اور مہارتنا کمپنی NTPC لمیٹڈ کے ذریعہ ملک میں پاور ٹریڈنگ کی صلاحیت کو استعمال کرنے کے لیے اس کی مکمل ملکیتی ذیلی کمپنی کے طور پر سال 2002 میں کی گئی تھی۔ CERC کے تازہ ترین ضوابط کے لحاظ سے NVVN کے پاس اعلیٰ ترین زمرہ ’I‘ پاور ٹریڈنگ لائسنس ہے۔
پی ایکس آئی ایل ہندوستان کا پہلا ادارہ جاتی پاور ایکسچینج ہے جسےNSE انویسٹمنٹ لمیٹڈ اور NCDEX نے فروغ دیا ہے اور 2008 سے اختراعی اور معتبر حل فراہم کر رہا ہے۔
زراعت اور کاشتکاروں کی فلاح و بہبود کی وزارت
خریف مارکیٹنگ سیزن 21-2020 کے دوران کم سے کم امدادی قیمت  کارروائیاں
نئی دلی،28؍نومبر2020: جاری خریف مارکیٹنگ سیزن 21-2020 کے دوران حکومت اپنی موجودہ کم سے کم امدادی قیمت  کی اسکیموں کے مطابق کسانوں سے اپنی ایم ایس پی پر خریف سیزن 21-2020 کی فصلوں کی خریداری جاری رکھے ہوئے ہے۔
پنجاب ، ہریانہ ،اترپردیش ، تلنگانہ ،اتراکھنڈ ،تمل ناڈو ، چنڈی گڑھ ، جموں وکشمیر ، کیرالہ ، گجرات اور آندھرا پردیش،اڑیشہ اورماراشٹر کی ریاستوں اور مرکزکے زیر انتظام علاقوں میں خریف 21-2020 کے لئے دھان کی خریداری خوش اسلوبی سے جاری ہے ۔27نومبر 2020 تک دھان کی 313.25 لاکھ میٹرک ٹن سے زیادہ کی خریداری کی گئی،جبکہ پچھلے سال اسی مدت کے دوران 264.32 لاکھ میٹرک ٹن کی خریداری کی گئی تھی۔اس طرح پچھلے سال کے مقابلے اس سال خریداری میں 18.51 فیصد کا اضافہ ہوا ہے۔کل 313.25 لاکھ میٹرک ٹن کی خریداری میں سے اکیلے پنجاب نے 202.70 لاکھ میٹرک ٹن کی خریداری کی، جو کل خریداری کا 64.71 فیصدہے۔
59142.08کروڑروپے کی کم از کم امدادی قیمت  کی مالیت کےساتھ جاری خریف مارکیٹنگ سیزن کے دوران خریداری کی کارروائیوں سے تقریباََ 28.95 لاکھ کسانوں کو پہلے ہی فائدہ ہوا ہے۔
مزید برآں ریاستوں سے ملنے والی تجاویز کی بنیاد پر تمل ناڈو ،کرناٹک ،مہاراشٹر ،تلنگانہ ، گجرات ، ہریانہ ،اترپردیش ،اڑیشہ ،راجستھان اور آندھر ا پردیش ریاستوں کے لئے خریف مارکیٹنگ سیزن 2020 کے لئے دالوں اور تلہن کی 45.24 لاکھ میٹرک ٹن کی خریداری کے لئے قیمت امدادی اسکیم  کے تحت منظوری دی گئی ۔اس کے علاوہ آندھرا پردیش ،کرناٹک ،تمل ناڈو اور کیرالہ کی ریاستوں کے لئے 1.23 لاکھ میٹرک ٹن کوپرا، کی خریداری کے لئے بھی منظوری دی گئی۔ دیگر ریاستوں اور مرکز کے زیر انتظام علاقوں کے لئے بھی اسی وقت منظوری دی جائے گی، جب پی ایس ایس کے تحت دالوں،تلہن اور کوپرا کی خریداری کے لئے تجاویز موصول ہوں گی۔21-2020 کے لئے اندراج شدہ کسانوں سے براہ راست نوٹیفائڈ ایم ایس پی پر ان فصلوں کی سرکاری خرید کی جاسکتی ہے۔البتہ اگر مارکیٹ کے ریٹ کٹائی کی مدت کے دوران متعلقہ ریاستوں نیز مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری ریاست کی نامزد خریداری کی ایجنسیوں کے توسط سے مرکزی نوڈل ایجنسیوں کے ذریعہ کی جائے گی۔
27 نومبر 2020 تک حکومت نے اپنی نوڈل ایجنسیوں کے ذریعہ 513.62کروڑروپے کی ایم ایس پی قدر کے ساتھ 95318.50 میٹرک ٹن مونگ،اڑد، مونگ پھلی اور سویابین کی خریداری کی، جس سے تمل ناڈو ، مہاراشٹر ، گجرات ، ہریانہ اور راجستھان میں 54891 کسانوں کو فائدہ ہوا ۔
اسی دوران 52.40 کروڑروپے کی ایم ایس پی ویلیو کے ساتھ 5089 میٹرک ٹن کوپرا کی خریداری کی گئی ،جس سے کرناٹک اورتمل ناڈو میں 3961 کسانوں کو فائدہوا ۔ یہ خریداری 27 نومبر 2020 تک کی گئی تھی، جبکہ پچھلے سال اسی مدت کے دوران 293.34 میٹرک ٹن کوپرے کی خریداری کی گئی تھی۔جہاں تک کوپرا اور اڑد کا تعلق ہے ، ان کے ریٹ بڑی پیداواری ریاستوں میں سے اکثر میں ایم ایس پی سے زیادہ ہورہے ہیں۔ متعلقہ ریاستیں اور مرکز کے زیر انتظام علاقوں کی سرکاریں اس تاریخ سے خریداری شروع کرنے کے لئے ضروری انتظامات کررہی ہیں ،جس کا فیصلہ خریف کی دالوں اورتلہن کی آمد کی بنیاد پرمتعلقہ ریاستوں کے ذریعہ کیا گیا ہے ۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھر ا پردیش، اڈیشہ اور کرناٹک میں ایم ایس پی کے تحت کپاس کے بیجوں کی خریداری کا عمل خوش اسلوبی سے جاری ہے ۔ 27 نومبر 2020 تک 2762824 کپاس کی گانٹھو ں کی خریداری کی گئی جس کی قیمت 8127.83 کروڑروپے ہے، اس سے 556081 کسانوں کوفائدہ ہوا۔
وزارت خزانہ
شرح تبادلہ نوٹیفکیشن نمبر 100/2021-کسٹمز 
کسٹمز ایکٹ ، 1962  کی دفعہ 14 کے ذریعہ تفویض کردہ اختیارات کا استعمال کرتے ہوئے بالواسطہ ٹیکس اور کسٹمز کے مرکزی بورڈ نے ،سینٹرل بورڈ آف ان ڈئریکٹر ٹیکسیز اینڈ کسٹمز نوٹی فکیشن نمبر 98/2021- کسٹمز ، مورخہ 16 دسمبر 2021 میں درج ذیل ترامیم کی ہیں جن کا نفاذ 21 دسمبر 2021 سے مانا جائے گا۔
مذکورہ نوٹیفکیشن کے شیڈول نمبر 1 میں نمبر شمار 18 اوراس کے متعلقہ اندراجات کو درج ذیل سے بدل دیا جائے گا، یعنی:
شیڈول-1
|
|
نمبرشمار
|
|
غیر ملکی کرنسی
|
|
ہندوستانی روپے کے مساوی غیر ملکی کرنسی کی ایک یونٹ کی شرح مبادلہ
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
18.
|
|
ترکی لیرا
|
|
4.70
|
|
4.40
|
|
|
|
|
||
|
|
|
اقلیتی امور کی وزارتت
مختار عباس نقوی 25 اگست 2019 کو جے پور‘‘ ہنر ہاٹ ’’ کا افتتاح کریں گے
نئی دہلی،23 اگست 2019 ؍ اگلا‘‘ہنر ہاٹ ’’ جو کہ ماہر کاریگروں اور دست کاروں کے ہاتھ سے تیار دیسی مصنوعات کا معتبر برانڈ ثابت ہوا ہے، اس کا انعقاد کل یعنی 24 اگست سے جے پور میں کیا جائے گا۔ یہ حکومت کا پہلا ہنر ہاٹ ہوگا۔ اس سے پہلے پچھلے تین سالوں میں درجنوں ‘‘ہنر ہاٹ ’’ کےذریعے لاکھوں کاریگروں اور دست کاروں کو روزگار اور روزگار کے مواقع فراہم کئے جا چکے ہیں۔
راجستھان کے وزیراعلیٰ جناب اشوک گہلوت اقلیتی امور کے مرکزی وزیر جناب مختار عباس نقوی کے ہمراہ اس ‘‘ہنر ہاٹ ’’کا رسمی طور پر افتتاح کریں گے۔ اس ‘‘ہنر ہاٹ ’’ کا انعقاد 25 اگست کو جے پور کے جواہر کلا کیندر میں اقلیتی امور کی مرکزی وزات کے زیر اہتمام کیا جا رہا ہے۔جے پور کے رکن پارلیمنٹ جناب رام چرن بوہرا ، جے پور کے ارکان اسمبلی ،اقلیتی امور کی مرکزی وزارت اور راجستھان حکومت کے سینئر افسران اور دیگر معززین اس موقع کو شر ف قبولیت بخشیں گے۔
200 سے زائد ماہر کاریگروں اور طباخی کے ماہرین ، جس میں بڑی تعداد میں خواتین کاریگر بھی شامل ہیں، ملک کے ہر گوشے سے اس ‘‘ہنر ہاٹ ’’ میں شرکت کریں گی۔
جناب نقوی نے کہا کہ ‘‘ہنر ہاٹ ’’ماہر کاریگروں کو روزگار اور روزگار کے مواقع فراہم کرنے کے لئے ایک موثر پروگرام ثابت ہوا ہے۔ پچھلے تین برسوں میں دو لاکھ 40 ہزار سے زیادہ ماہر کاریگروں اور دست کاروں اور طباخی کے ماہرین کو روزگار اور روزگار کے مواقع فراہم کئے گئے ہیں۔
جناب نقوی نے کہا کہ ہنر ہاٹ ہندوستانی کاریگروں اور دستکاروں کی ‘‘ دیسی صلاحیت ’’ کا ایک ‘‘ معبتر برانڈ ’’ ثابت ہوا ہے۔ ہنر ہاٹ نے ملک کے کاریگروں اور دستکاروں کی ‘‘ وقار کے ساتھ ترقی ’’ کو یقینی بنایا ہے۔
جناب نقوی نے کہا کہ اقلیتی امور کی وزارت کے زیر اہتمام ملک بھر میں منعقد ہونے والا ‘‘ہنر ہاٹ ’’ ماہرکاریگروں اور دستکاروں کے لئے ‘‘ خود مختار ہونا اور روزگار کا تبادلہ ثابت ہوا ہے۔ ‘‘میک ان انڈیا ’’، ‘‘اسٹینڈ اپ انڈیا’’، ‘‘ اسٹارٹ اپ انڈیا’’ سے متعلق وزیراعظم نریندر مودی کے عہد کی تکمیل میں ‘‘ہنر ہاٹ ’’ ایک معتبر برانڈ ثابت ہوا ہے۔
جے پور کے اس ‘‘ہنر ہاٹ ’’ میں کاریگر اندرون ملک ہاتھ سے تیار شاندار اشیاء جیسے آسام سے چھڑی اور بانس ، جوٹ مصنوعات ، جھارکھنڈ سے ریشم کے اقصام ، بھاگلپوری ریشم اور لینن ،روایتی جواہرات ، مغربی بنگال کا کانتھا، وارانسی ریشم ، لکھنوی چکن کڑی، ٹیرے کوٹا، گلاس ویئر،چمڑا،اترپردیش کی ماربل مصنوعات ،شمال مشرقی خطے کی روایتی دستکاریاں، اجرکھ،بندھیج، مڈورک،گجرات سے کاپر بیلس، آندھرا پردیش سے کلم کاری اور منگل گیری ،پٹیالہ شہرت یافتہ پھول کڑی اور جوتی ، کارپیٹ اور دری ،باغ، چندیری ، مہیشوری مدھیہ پردیش سے ، دستکاری اور ہینڈ لوم راجستھان سے لائیں گے۔
یہاں آنے والے زائرین روایتی پکوانوں جیسے اودھی کھانا ، راجستھانی پکوان ، گجراتی تھالی ،مہاراشٹرین کھانا، مدھیہ پردیش کا کھانا، چٹپٹی چاٹ ، دہلی اسٹریٹ فوڈ، تمل کھانا، مٹھایوں اور مکھواس اور مختلف ذائقے دار پان سے لطف اندوز ہوں گے۔ اڈیشہ اور پارسی فوڈ کی سلور فلی گری مصنوعات ایک اضافی کشش ہوگی۔
علاوہ ازیں معروف فنکار جیسے مرزا سسٹرس، نظامی بردرس، احسان بھارتی، پریم بھاٹیا، وغیرہ کے ذریعے روایتی ثقافتی پروگرام ،قوالی اور دیگر کا مظاہرہ کیا جائے گا۔ یہ زائرین کے لئے بہت زیادہ کشش ثابت ہوں گے۔
اس سے پہلے ‘‘ہنر ہاٹ ’’ کا انعقاد الہ آباد ، پرگتی میدان اور بابا کھڑک سنگھ مارگ نئی دہلی ، پڈوچیری اور ممبئی میں کیا گیا تھا۔ آنے والے دنوں میں ملک کی مختلف دیگر ریاستوں میں ‘‘ہنر ہاٹ ’’ کا انعقاد کیا جائے گا۔
کیمیکلز اور فرٹیلائزر کی وزارت
ملک بھر میں موجودہ خریف سیزن میں کھادوں کی کوئی کمی نہیں: جناب گوڑا
مرکزی وزیر نے مدھیہ پردیش کے وزیر اعلیٰ کو یوریا کی خاطرخواہ سپلائی یقینی بنانے کی یقین دہانی کرائی
مدھیہ پردیش کے وزیر اعلیٰ شیوراج سنگھ نے جناب سدانند گوڑا سے ملاقات کی
نئی دہلی، 6/جولائی 2020 ۔ کیمیاجات اور کیمیاوی کھادوں کے وزیر جناب ڈی وی سدانند گوڑا نے کہا ہے کہ خریف کے سیزن میں ملک بھر میں کھادوں کی کوئی کمی نہیں ہے۔ انھوں نے کہا کہ ریاستی حکومتوں کے مطالبے کے مطابق خاطرخواہ مقدار میں کھادوں کی سپلائی کی جارہی ہے۔
جناب گوڑا نے مدھیہ پردیش کے وزیر اعلیٰ جناب شیوراج سنگھ چوہان کو یقین دلایا کہ ان کی ریاست کو مانگ کے مطابق یوریا کی خاطرخواہ دستیابی یقینی بنائی جائے گی۔ جناب چوہان نے آج نئی دہلی میں جناب گوڑا سے ملاقات کی۔ ریاست میں ابھی تک یوریا کی کمی نہیں ہوئی ہے، لیکن گزشتہ برس کی اسی مدت کے مقابلے میں اس مانسون میں بارش اچھی ہونے اور بوائی کا رقبہ 47 فیصد بڑھ جانے کے سبب یوریا کی کھپت میں اضافہ ہوا ہے۔ جناب چوہان نے موجودہ تناظر میں مرکزی حکومت سے ریاست کو یوریا کا اضافی الاٹمنٹ کرنے کی درخواست کی اور جولائی، اگست اور ستمبر کے مہینوں کے دوران یوریا کی ممکنہ ضرورتوں کا حوالہ دیتے ہوئے کہا کہ خریف سیزن کے دوران کسانوں کی طرف سے زیادہ مانگ آسکتی ہے۔
جناب گوڑا نے یقین دلایا کہ آنے والے دنوں میں مدھیہ پردیش کو یوریا کی خاطرخواہ سپلائی یقینی بنائی جائے گی۔ جون تک ریاست کو تقریباً 55000 میٹرک ٹن اضافی یوریا مل چکا ہے اور 3 جولائی 2020 کو 19000 میٹرک ٹن کا مزید الاٹمنٹ کیا گیا ہے، جو کہ جولائی میں پہلے الاٹ کئے گئے یوریا کے علاوہ ہے۔ محکمہ کھاد مسلسل صورت حال کی نگرانی کررہا ہے اور رواں سیزن کے دوران کسانوں کی مانگ پوری کرنے کے لئے یوریا کی خاطرخواہ سپلائی کا انتظام کررہا ہے۔ انھوں نے کہا کہ وزیر اعظم جناب نریندر مودی کی قیادت میں مرکزی حکومت وقت پر کسانوں کو کفایتی شرحوں پر خاطرخواہ مقدار میں کھادوں کی سپلائی یقینی بنانے کے تئیں پابند عہد ہے۔
مانسون کے نسبتاً بہتر ہونے کے سبب کھادوں کی ڈی بی ٹی فروخت میں مئی اور جون کے مقابلے میں کافی تیزی آئی ہے۔
مدھیہ پردیش میں یوریا کی ڈی بی ٹی فروخت مئی اور جون کے مہینے میں گزشتہ سال کے مقابلے میں بالترتیب 176 فیصد اور 167 فیصد کا اضافہ ہوا ہے۔ ریاست میں یوریا کی دستیابی کی صورت حال ابھی تک اطمینان بخش ہے۔ 4 جولائی 2020 تک ریاست میں 4.63 لاکھ میٹرک ٹن کھاد دستیاب تھا۔ محکمہ کھاد صورت حال پر قریبی نظر رکھے ہوئے ہے اور کھادوں کی کسی بھی اضافی مانگ کی تکمیل گھریلو پیداوار اور برآمدات میں اضافہ کے ذریعے سے زراعت اور کسانوں کی بہبود کی وزارت کے صلاح و مشورہ سے کی جائے گی۔
نیتی آیوگ
نیتی آیوگ نے زیر التواء معاملات اور سووچھتا سے متعلق معاملات نمٹانے کے لیے خصوصی مہم دوئم شروع کی
مہاتما گاندھی کو "ایک صاف ستھرے بھارت" کو دل کی گہرائیوں سے خراج عقیدت پیش کرنے کے نظریئے کے ساتھ، انتظامی اصلاحات اور عوامی شکایات کے محکمے  نے 2 سے 31 اکتوبر 2021 تک زیر التواء معاملات کو نمٹانے کے لیے ایک خصوصی مہم شروعات کی۔ مہم کی کامیابی کے ساتھ ڈی اے آر پئ جی نے 2022 میں مہم کو جاری رکھنے کا فیصلہ کیا۔ لہذا اس مہم کو فی الحال 1 سے 31 اکتوبر 2022 تک خصوصی مہم دوئم کے تحت شروع کیا گیا ہے، جس کا مقصد اراکین پارلیمنٹ، ریاستی حکومتیں، بین وزارتی اداروں کے حوالہ جات، وزارتوں/محکموں کی طرف سے مشاورت اور پارلیمانی یقین دہانیوں،عوامی شکایات کے ازالےکو بروقت اور مؤثر طور پر نمٹانے کو یقینی بنانا ہے۔
زیر التواء معاملات اور سووچھتا کو نمٹانے کے لیے خصوصی مہم دوئم نیتی آیوگ اور اس سے منسلک دفاتر ڈیولپمنٹ مانیٹرنگ اینڈ ایویلیویشن آفس ، نیتی بھون میں واقع اٹل انوویشن مشن  اور اس کے خودمختار ادارے کے ذریعے چلائی جا رہی ہے۔ نیشنل انسٹی ٹیوٹ آف لیبر اکنامکس ریسرچ اینڈ ڈیولپمنٹ  نریلا، نئی دہلی میں واقع ہے۔
فی الحال یہ خصوصی مہم دوئم 2 اکتوبر سے 31 اکتوبر 2022 تک چلائی جا رہی ہے۔ مہم کی توجہ اراکین پارلیمنٹ، ریاستی حکومتوں، بین وزارتی مشاورت اور وزارتوں کی طرف سے پارلیمانی یقین دہانیوں کے عوامی شکایات کے حوالہ جات کو بروقت اور مؤثر طریقے سے نمٹانے کو یقینی بنانا ہے۔ سوچھ بھارت ابھیان "خصوصی مہم دوئم " کا مقصد نیتی آیوگ میں ریکارڈ مینجمنٹ، صفائی  اور دفتر کے کچڑے کو ٹھکانے لگانا ہے اور جگہ کو خالی کرنا بھی ہے۔
اس مہم کے تحت عوامی شکایات کے ازالے، پارلیمانی یقین دہانیوں، پی ایم او کے حوالہ جات میں تیزی آئی ہے۔ ریکارڈ مینجمنٹ کے تحت، کافی تعداد میں فائلوں کا جائزہ لیا گیا/ ان کو نمٹایا کیا گیا، جگہ صاف کی گئی اور دفتر سے متعلق اسکریپ کو ٹھکانے لگاکر آمدنی حاصل کی گئی۔ جائزہ کے لیے مختص کل فزیکل فائلوں میں سے، 75 فیصد سے زیادہ فائلوں کا جائزہ لیا گیا ہے۔ اس کے علاوہ، اس عرصے کے دوران تقریباً 90 فیصد عوامی شکایات اور اپیلوں کو نمٹا دیا گیا ہے۔
حاصل کئے گئے اہداف ، کامیابیاں اور سرگرمیوں کی تصاویر  نیتی آیوگ کے ذریعے روزانہ کی بنیاد پر ڈی اے آر پی جی کے ایس سی ڈی پی ایم پورٹل پر ذیل میں اپ لوڈ کی گئی ہیں:-
پہلے  بعد 
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-11701
(Visitor Counter : 75
سماجی انصاف اور تفویض اختیارات کی وزارت
درج فہرست ذات سے تعلق رکھنے والے طلبہ کےلئے نیشنل فیلوشپ اسکیم
سماجی انصاف اور تفویض اختیارات کی وزارت نے درج فہرست ذاتوں کےلئے سینٹرل سیکٹر آف نیشنل فیلوشپ اسکیم  کو نافذ کیا ہے تاکہ ایم فل اور پی ایچ ڈی کرنے والے طالب علموں کو درج فہرست ذات کے طلبہ کو فیلوشپ مہیا کی جا سکے۔رواں سال کے دوران  3442 طلبہ کو فیلوشپ فراہم کی گئی ہے۔
اس اسکیم کو یونیورسٹی گرانٹ کمیشن  کے ذریعہ نافذ کیا گیا ہے اور اس اسکیم کی لاگت کے معیارات ،بشمول وظیفے ،پر نظرثانی تب ہوگی ،جب یو جی سی کے ذریعہ نافذ کردہ اسی طرح کی اسکیموں کے اصولوں پر نظرثانی کی جائے گی۔
این ایف ایس سی اسکیم مرکزی شعبہ کی اسکیم ہے۔ اس اسکیم کے تھت ،فنڈز ریاستی سطح پر مختص نہیں کئے جائیں گے۔ سال 16-2015 سے لے کر 20-2019 کی مدت کے دوران کل 31930 طلبہ اس اسکیم سے مستفید ہوچکے ہیں۔
یہ معلومات آج راجیہ سبھا میں ایک تحریری جواب مین سماجی انصاف اور تفویض اختیارات کے وزیر مملکت جناب رتن لال کٹاریہ نے دی۔
بندرگاہوں، جہاز رانی اور آبی راستوں کی وزارت
مرکزی وزیر جناب سربانند سونووال نے ’نیشنل میری ٹائم ڈے‘ کے موقع پر میری ٹائم بیداری واکیتھون کو جھنڈی دکھاکر روانہ کیا
جناب سونووال نے بحری جہازوں، بندرگاہوں کے کارکنوں اور بحری شعبے سے وابستہ سبھی کو سلام کرتے ہوئے ان کے تئیں احترام کا اظہار کیا
جہاز رانی امرت کال کے دوران آتم نربھر بھارت کی تعمیر کے لیے نئے راستے کھولے گی: جناب سربانند سونووال
ایم او پی ایس ڈبلیو کے وزیر نے خواتین بحری جہاز رانوں کے تعاون کی زبردست ستائش کی
ساٹھویں قومی میری ٹائم ڈے کے موقع پر، بندرگاہوں، جہاز رانی اور آبی گزرگاہوں  اور آیوش کے مرکزی وزیر جناب سربانند سونووال نے آج یہاں ’میری ٹائم بیداری واکیتھون‘ کو جھنڈی دکھا کر روانہ کیا۔ واکیتھون کو ایم او پی ایس ڈبلیو کے وزیر مملکت جناب شریپد وائی نائک کی موجودگی میں جھنڈی دکھا کر روانہ کیا گیا۔ اس موقع پر جناب سدھانش پنت، آئی اے ایس، سکریٹری، ایم او پی ایس ڈبلیو؛ جناب سنجیو رنجن، آئی اے ایس، چیئرمین، نیشنل شپنگ بورڈ؛ جناب راجیش کمار سنہا، آئی اے ایس، ایڈیشنل سکریٹری، ایم او پی ایس ڈبلیو؛ کیپٹن راجندر پوسوال، ناٹیکل سرویئر، چیئرمین نیشنل میری ٹائم ڈے اور دیگر معززین موجود تھے۔
تقریب کے دوران جناب سربانند سونووال نے لوگوں کا خیرمقدم کیا اور بحری جہازوں، بندرگاہوں کے کارکنوں اور بحری شعبے سے وابستہ تمام لوگوں کو ان کے عزم اور محنت کے لیے سلام پیش کیا۔
ہندوستان کی اقتصادی ترقی کے لیے بحری شعبے کی اہمیت کو اجاگر کرتے ہوئے، جناب سربانند سونووال نے کہا کہ ’’جہاز رانی ملک کی خوشحالی کا لائف لائن اور راستہ ہے۔ یہ پہلا قومی سمندری دن ہے جسے ہم امرت کال کے دوران منا رہے ہیں۔ ہندوستان کے امرت کال میں، جہاز رانی آتم نربھر بھارت کی تعمیر کی قیادت کرنے کے لیے نئی سرحدیں کھولے گی۔‘‘
جناب سونووال نے کہا کہ ’’وزیر اعظم جناب نریندر مودی کی متحرک قیادت میں امرت کال کا وژن نوجوانوں کے لیے بہترین روزگار کے مواقع پیدا کرنا ہے۔ ہمیں جہاز رانی کو تیزی سے ترقی کرنے والا شعبہ بنانے کے لیے سخت محنت کرنی ہوگی، تاکہ ہندوستان بحری بنیادی ڈھانچے کے ساتھ ساتھ بحری معیشت میں ایک اہم شراکت دار بن سکے۔‘‘
انھوں نے کہا کہ ’’ خواتین بحری جہازراں بھی میری ٹائم شعبے میں اہم کردار ادا کر رہی ہیں۔ میں ان کے زبردست تعاون کے لیے ان کا شکر گزار ہوں‘‘۔
پانچ اپریل 1919 کو پہلی بار ہندوستانی کمپنی سندھیا اسٹیم نیوی گیشن کمپنی لمیٹڈ کا جہاز ایس ایس لائلٹی تجارت کے لیے ہندوستان سے لندن گیا۔ اس کی یاد میں بندرگاہوں، جہاز رانی اور آبی گزرگاہوں کی وزارت ہر سال 5 اپریل کو قومی سمندری دن کے طور پر مناتی ہے۔
قومی میری ٹائم ڈے ہندوستانی معیشت کی ترقی میں سمندری تجارت کے اہم کردار اور عالمی تجارت میں اس کے اسٹریٹجک مقام کے لیے وقف ہے۔
محنت اور روزگار کی وزارت
بھارت کی جی20 صدارت کے تحت لیبر 20 کی ابتدائی میٹنگ میں شرکت کی غرض سے 20 ممالک کے مندوبین اور ماہرین امرتسر پہنچے
20 ممالک سے ٹریڈ یونین کے مندوبین ، ماہرین اور مزدور قائدین، اور بھارت کے ٹرید یونین کے قائدین اور محنت و مزدوری سے متعلق ماہرین، دنیا کے سرکردہ ترقی یافتہ اور ترقی پذیر ممالک کے عالمی گروپ جی20 کے ایک کلیدی گروپ لیبر 20  کی ابتدائی تقریب کے لیے امرتسر، پنجاب آ رہے ہیں۔
محنت و روزگار کے مرکزی وزیر جناب بھوپندر یادو اور پنجاب کے وزیر اعلیٰ جناب بھگونت مان ایل20 کی ابتدائی میٹنگ کے دوران مندوبین سے بات چیت کریں گے۔ اہم عالمی مسائل پر دنیا کے ساتھ تعاون کے لیے 2023 میں بھارت کی جی 20 صدارت ایک تاریخی لمحہ ہے۔
بھارتیہ مزدور سنگھ، جو کہ بھارت کی سب سے بڑی مزدور تنظیم ہے، لیبر20 انگیجمنٹ گروپ کی میٹنگ کا اہتمام کر رہی ہے اور بی ایم ایس کے قومی صدر جناب ہرن مے پانڈیا ایل 20 کی صدارت کے فرائض انجام دیں گے۔ موصوف شہر میں ابتدائی تقریب کی صدارت کریں گے۔ بھارت کی متعدد دیگر سرکردہ تجارتی یونینس بھی اس تقریب میں شرکت کریں گی۔
آج میڈیا کے ساتھ بات چیت کے دوران بی ایم ایس کے قومی صدر جناب ہرن مے پانڈیا نے آئندہ روز شروع ہونے والی ایل 20 میٹنگ کی تفصیلات پر روشنی ڈالی۔ انہوں نے کہا کہ اس ورکشاپ میں کلیدی ہمہ گیر روزی روٹی اور روزگار سے متعلق موضوعات، سماجی تحفظ کو عام کرنا؛ مزدوروں کی بین الاقوامی نقل مکانی:سماجی سلامتی فنڈس کی پورٹیبلٹی؛ غیر رسمی کارکنان کے لیے سماجی تحفظ؛ ہنرمندی تربیت اور ہنرمندی کی جدید کاری: آجرین، ملازمین اور حکومتوں کا کردار اور ذمہ داریاں جیسے موضوعات پر تبادلہ خیالات کیے جائیں گے۔
عالمی سطح پر مزدوری سے متعلق منظر نامے میں کچھ نئے رجحانات ابھر کر سامنے آر ہے ہیں، جن میں کام کاج کی دنیا میں تبدیلی: جی 20 ممالک میں روزگار سے متعلق نئے مواقع؛ ہمہ گیر معقول کام کو فروغ؛ ممالک کے ذریعہ اجرتوں پر تجربات ساجھا کرنا؛ اس کے علاوہ خواتین اور کام کاج کا مستقبل بھی آئندہ دو دنوں کے دوران ایل 20 ابتدائی تقریب کے دوران موضوع بحث رہیں گے۔
مزدوری سے متعلق مسائل کے مشہور ماہرین ، پروفیسر سنتوش مہروترا، ڈاکٹر پروین سنہا، پروفیسر روی شریواستو، ایڈووکیٹ سی کے ساجی نارائنن، وائس چانسلر حضرات میں ، تمل ناڈو سے پروفیسر این سنتوش کمار، ڈاکٹر بھیم راؤ امبیڈکر لا یونیورسٹی اور بلاسپور یونیورسٹی کے اے ڈی این واجپئی بھی اس ورکشاپ میں حصہ لیں گے اور اپنے علم سے نوازیں گے۔ منتخبہ دوست ممالک کے علاوہ جی20 ممالک اور تنظیم سے تعلق رکھنے والے محنت و مزدوری سے متعلق ماہرین اور ٹریڈ یونین قائدین بھی مذکورہ بالا موضوعات پر تبادلہ خیالا ت کریں گے۔
جی20: 20 ممالک پر مشتمل یہ گروپ، بین الاقوامی اقتصادی تعاون کا ایک اعلیٰ گروپ ہے۔ یہ تمام بڑے بین الاقوامی اقتصادی مسائل پر عالمی ڈھانچے اور حکمرانی کو نئی شکل دینے اور مضبوط کرنے میں ایک اہم کردار ادا کرتا ہے۔ 2023 میں بھارت اس کا صدر ہے۔ مزید معلومات کے لیے : https://www.g20.org/en/۔
ایل 20:لیبر 20، جی 20 کے 11 انگیجمنٹ گروپوں میں سے ایک ہے، جس کی قیادت غیر سرکاری کوششوں کے ذریعہ کی جاتی ہے۔ ایل 20 عالمی سطح پر محنت و مزدوری کے شعبے میں تازہ ترین رجحانات کی روشنی میں مزدوری اور روزگار سے متعلق مسائل اور موضوعات پر تبادلہ خیالات کرتا ہے ۔ مزید جانکاری کے لیے : https://www.l20india.org/
بی ایم ایس: بھارتیہ مزدور سنگھ بھارت کی سب سے بڑی مرکزی مزدور تنظیم ہے اور لیبر 20  انگیجمنٹ گروپ ، جو کہ 11 گروپوں میں سے ایک ہے، کی صدر ہے۔ مزید جانکاری کے لیے : https://bms.org.in/
کامرس اور صنعت کی وزارتہ
کابینہ نے اسٹارٹ اپ تعاون پر جمہوریہ کوریا اور ہندوستان کے درمیان مفاہمت نامے کو منظوری دی
نئی دہلی،27؍ مارچ /
وزیراعظم جناب نریندرمودی کی سربراہی میں مرکزی کابینہ نے آج اسٹارٹ اپ تعاون پر ہندوستان اور جمہوریہ کوریا کے درمیان ایک مفاہمت نامے کو منظوری دے دی ہے۔ جس کا اطلاق پچھلی تاریخ سے ہوگا۔ کابینہ نے اس مفاہمت نامے پر فروری 2019 میں دستخط کیے تھے۔
اس مفاہمت نامے سے دونوں ملکوں کے اسٹارٹ اپ کے درمیان باہمی تعاون کو فروغ دینا ہے۔ لیکن شرط یہ ہوگی کہ دونوں ملک اپنے اپنے قومی قوانین اور ضابطوں کے علاوہ کوئی بھی قابل اطلاق بین الاقومی معاہدوں ، کنوونشن اور سمجھوتوں کو پہلے ترجیح دیں گے، جس کے لیے دونوں ملک فریق ہیں۔